Cydymaith Ymchwil (Cyfnod Penodol)

**Adran/Lleoliad:** Adran Pensaernïaeth / Medrwn Môn, Llangefni, Ynys Môn

**Cyflog:** £36,024-£44,263

**Cyfeirnod:** GC39207

**Dyddiad cau:** 17 Tachwedd 2023

Mae'r Adran Pensaernïaeth yn chwilio am Gydymaith Ymchwil Ôl-ddoethurol i weithio ar brosiect a ariennir gan Gyngor y Celfyddydau a’r Dyniaethau (AHRC). Mae’r prosiect rhan o Lwyfan Map Cyhoeddus yn seiliedig ar Ynys Môn yng Ngogledd Cymru. Bydd y rôl yn canolbwyntio ar werthoedd cymdeithasol.

Gan weithio'n agos gyda chymdeithion ymchwil ôl-ddoethurol mewn prifysgolion eraill, bydd y rôl tymor sefydlog amrywiol hon yn addas i unigolyn hyblyg a rhadlon sydd â sgiliau cyfathrebu rhagorol a chefndir (PhD neu brofiad cyfatebol) mewn pensaernïaeth, cynllunio, ymarfer creadigol neu ddisgyblaeth gysylltiedig. Wedi'i ariannu am 14 mis ac wedi'i leoli yn Llangefni, Ynys Môn, mae rhywfaint o le ar gyfer gweithio hybrid. Gwneir darpariaeth ariannol ar gyfer teithio i Gaergrawnt ar brydiau. Mae rhuglder yn y Gymraeg a phrofiad o weithio gyda phlant a phobl ifanc yn ddymunol.

Gan gasglu data ar werth cymdeithasol (ansawdd bywyd), gweithio gyda chymunedau (yn enwedig plant a phobl ifanc) i wneud mapiau o asedau cymdeithasol ar yr ynys, bydd deiliad y rôl yn cefnogi, arsylwi a dogfennu rhaglen o fapio gwerth cymdeithasol ar draws yr ynys gan weithio gyda gwyddonwyr cymunedol ac aelodau o'r cyhoedd (yn enwedig plant a phobl ifanc). Yn benodol:

* Cefnogi ac astudio cynnydd rhwydwaith o wyddonwyr cymunedol a fydd yn gwneud mapiau gwerth cymdeithasol gyda phlant a phobl ifanc;
* Profi a helpu i fireinio ein platfform mapio gwerth cymdeithasol ar-lein gan weithio gyda phartneriaid yn y diwydiant;
* Rheoli a dadansoddi data a ddatblygwyd yn ystod yr ymarferion ymgysylltu;
* Cynnal cyfweliadau, arolygon a gweithgaredd mapio gydag aelodau'r cyhoedd.

Mae'n amser cyffrous i ymuno ag Adran sy'n tyfu'n gyflym, a'r gymuned ymchwil ehangach yn Ysgol y Celfyddydau a'r Dyniaethau, a'r Brifysgol.

Gweler y ddogfen manylion pellach isod i gael rhagor o wybodaeth am y rôl. Gweler y dudalen olaf ar gyfer 'Sut i wneud cais'. Ar y ffurflen gais ar-lein dylech egluro'ch rhesymau dros ymgeisio a nodi'n glir sut mae eich gwybodaeth, sgiliau a’ch profiad yn cyd-fynd â gofynion y rôl a restrir yn y ddogfen Gwybodaeth Bellach, ynghyd ag enghreifftiau perthnasol.

Tymor penodol: Mae'r cyllid ar gyfer y swydd hon ar gael am 14 mis yn y lle cyntaf.

Cliciwch ar y botwm 'Gwneud cais' isod i gofrestru cyfrif gyda'n system recriwtio (os nad ydych eisoes wedi gwneud cais) a gwnewch gais ar-lein.

Y dyddiad cau ar gyfer ceisiadau yw hanner nos (GMT) ddydd Gwener 17 Tachwedd 2023. Disgwylir i gyfweliadau ymgeiswyr ar y rhestr fer gael eu cynnal ar neu o gwmpas 30 Tachwedd 2023, yn amodol ar gadarnhad. Am ymholiadau am y broses ymgeisio, anfonwch e-bost at sahhr@admin.cam.ac.uk.

Dyfynnwch gyfeirnod GC39207 ar eich cais ac mewn unrhyw ohebiaeth am y swydd wag hon.

Mae'r Brifysgol yn cefnogi cydraddoldeb, amrywiaeth a chynhwysiant ac yn annog ceisiadau o bob rhan o gymdeithas.

Mae gan y Brifysgol gyfrifoldeb i sicrhau bod pob gweithiwr yn gymwys i fyw a gweithio yn y DU.